

**REPUBLIKA HRVATSKA**

**MINISTARSTVO PRAVOSUĐA I UPRAVE**

**Izvješće o provedbi Akcijskog plana za razdoblje od 2022. do 2024. godine uz Strategiju sprječavanja korupcije za razdoblje od 2021. do 2030. Godine, za 2022.**

Srpanj, 2023. godine

Sadržaj

[UVOD 1](#_Toc135174218)

[4.1. POSEBNI CILJ – JAČANJE INSTITUCIONALNOG I NORMATIVNOG OKVIRA ZA BORBU PROTIV KORUPCIJE 3](#_Toc135174219)

[Unaprjeđenje koordinacije tijela koja sudjeluju u borbi protiv korupcije 4](#_Toc135174220)

[Mjera 4.1.1. Jačanje administrativnih i financijskih kapaciteta te suradnje tijela javne vlasti zaduženih za borbu protiv korupcije 4](#_Toc135174221)

[Mediji 5](#_Toc135174222)

[Mjera 4.1.3. Unaprjeđenje transparentnosti vlasničkih struktura medija 5](#_Toc135174223)

[Lokalna i područna (regionalna) samouprava 5](#_Toc135174224)

[4.1.8. Unaprjeđenje transparentnosti podataka o jedinicama lokalne i područne (regionalne) samouprave 5](#_Toc135174225)

[Upravljanje trgovačkim društvima 6](#_Toc135174226)

[4.1.10. Unaprjeđenje unificiranog sustava planiranja i izvještavanja i unaprjeđenje pravnog okvira izbora kandidata za članove nadzornih odbora i uprava trgovačkih društava i pravnih osoba od posebnog ineresa za Republiku Hrvatsku 6](#_Toc135174227)

[Nadzor nad političkim aktivnostima 7](#_Toc135174228)

[4.1.14. Jačanje kapaciteta Državnog izbornog povjerenstva 7](#_Toc135174229)

[4.1.15. Edukacija subjekata nad kojima se provodi nadzor financiranja političkih aktivnosti izborne promidžbe i referenduma 7](#_Toc135174230)

[Pravosuđe 8](#_Toc135174231)

[4.1.16. Jačanje kapaciteta vezano za komunikaciju pravosudnih dužnosnika i službenika s javnošću 8](#_Toc135174232)

[4.1.17. Unaprjeđenje kapaciteta i normativnog okvira rada Državnog sudbenog vijeća i Državnoodvjetničkog vijeća 8](#_Toc135174233)

[4.1.20. Unaprjeđenje normativnog okvira za procesuiranje kaznenih djela korupcije u svrhu ubrzanja postupka 9](#_Toc135174234)

[4.1.21. Digitalizacija postupaka pravosudne suradnje s državama članicama Europske unije 10](#_Toc135174235)

[Zaštita prijavitelja nepravilnosti 10](#_Toc135174236)

[4.1.22. Daljnje unaprjeđenje normativnog okvira u području zaštite prijavitelja nepravilnosti 10](#_Toc135174237)

[4.1.23. Edukacije pravosudnih dužnosnika, povjerljivih osoba i zaposlenika u kontekstu zaštite prijavitelja nepravilnosti 11](#_Toc135174238)

[Policija i upravni poslovi u nadležnosti Ministarstva unutarnjih poslova 12](#_Toc135174239)

[4.1.35. Unaprjeđenja antikorupcijskih mehanizama u radu policije 12](#_Toc135174240)

[4.2. POSEBNI CILJ – JAČANJE TRANSPARENTNOSTI I OTVORENOSTI RADA TIJELA JAVNE VLASTI 12](#_Toc135174241)

[Pravo na pristup informacijama i savjetovanje s javnošću 13](#_Toc135174242)

[4.2.3. Uspostavljanje mreže službenika za informiranje s ciljem razmjene iskustava i prakse 13](#_Toc135174243)

[4.2.5. Jačanje kapaciteta u primjeni Zakona o pravu na pristup informacijama (administrativnih, financijskih, pravni okvir) 14](#_Toc135174244)

[4.2.6. Daljnje jačanje proaktivne objave podataka od javnog interesa u otvorenom formatu za ponovnu uporabu 14](#_Toc135174245)

[Poljoprivreda 15](#_Toc135174246)

[4.2.12. Osiguravanje učinkovitog i transparentnog raspolaganja poljoprivrednim zemljištem u vlasništvu Republike Hrvatske 15](#_Toc135174247)

[4.2.13. Osiguravanje transparentnosti procesa zakupa šumskog zemljišta i jačanje transparentnosti postupaka dodjele i nadzora namjenskog trošenja državnih potpora u poljoprivredi 15](#_Toc135174248)

[Sport 16](#_Toc135174249)

[4.2.19. Unaprjeđenje i razvoj Informacijskog sustava u sportu te usklađivanje i povezivanje javnih registara u sportu 16](#_Toc135174250)

[Obrazovanje i znanost 16](#_Toc135174251)

[4.2.20. Jačanje transparentnosti rada i financijskog poslovanja institucija i tijela u sustavu visokog obrazovanja i znanosti 16](#_Toc135174252)

[4.2.21. Uspostavljanje digitalnih sustava evidencija u visokom obrazovanju 17](#_Toc135174253)

[4.3. POSEBNI CILJ - JAČANJE SUSTAVA INTEGRITETA I UPRAVLJANJE SUKOBOM INTERESA 17](#_Toc135174254)

[Pravni okvir sustava integriteta službenika središnje i lokalne razine 18](#_Toc135174255)

[4.3.2. Jačanje etičkih standarda nositelja vlasti na lokalnoj, područnoj i središnjoj razini 18](#_Toc135174256)

[Carinska i Porezna uprava Ministarstva financija, Ministarstvo unutarnjih poslova 19](#_Toc135174257)

[4.3.8. Daljnja edukacija zaposlenika Carinske i Porezne uprave o štetnosti i opasnosti korupcije 19](#_Toc135174258)

[Sukob interesa 19](#_Toc135174259)

[4.3.12. Jačanje razine razumijevanja svih kategorija i razina dužnosnika obuhvaćenih odredbama Zakona o sukobu interesa 19](#_Toc135174260)

[Zdravstvo 20](#_Toc135174261)

[4.3.14. Jačanje mehanizama upravljanja sukobom interesa u pružanju zdravstvenih usluga 20](#_Toc135174262)

[Izborni sustav 20](#_Toc135174263)

[4.3.16. Ograničenje imuniteta članovima Vlade s obzirom na kaznena djela korupcije 20](#_Toc135174264)

[Pravosuđe 21](#_Toc135174265)

[4.3.17. Jačanje integriteta pravosudnih dužnosnika 21](#_Toc135174266)

[Policija 22](#_Toc135174267)

[4.3.18. Jačanje integriteta policijskih službenika 22](#_Toc135174268)

[4.4. POSEBNI CILJ - JAČANJE ANTIKORUPCIJSKIH POTENCIJALA U SUSTAVU JAVNE NABAVE 23](#_Toc135174269)

[Sustav javne nabave 24](#_Toc135174270)

[4.4.3. Unaprjeđenje sustava pravne zaštite na području javne nabave 24](#_Toc135174271)

[4.4.4. Unaprjeđenje mehanizama nadzora, transparentnosti i izbjegavanja sukoba interesa u sustavu javne nabave 25](#_Toc135174272)

[4.4.5. Jačanje transparentnosti postupaka jednostavne nabave 25](#_Toc135174273)

[Kadrovski kapaciteti MINGOR-a 26](#_Toc135174274)

[4.4.6. Jačanje kapaciteta postojećih mehanizama nadzora u vezi s javnom nabavom 26](#_Toc135174275)

[Zdravstvo 26](#_Toc135174276)

[4.4.9. Unaprjeđenje upravljanja korupcijskim rizicima u javnoj nabavi u području zdravstva 26](#_Toc135174277)

#

# UVOD

U postupku izrade novog strateškog okvira za sprječavanje korupcije u Republici Hrvatskoj, Hrvatski sabor je 29. listopada 2021. godine donio Strategiju sprječavanja korupcije za razdoblje od 2021. do 2030. godine („Narodne novine“, broj 120/21.), koja određuje prepoznata prioritetna područja za daljnji razvoj i jačanje antikorupcijskog mehanizma u desetogodišnjem razdoblju.

Što se tiče provedbe Strategije sprječavanja korupcije za razdoblje od 2021. do 2030. godine, planirano je da će se ista provoditi tijekom tri trogodišnja provedbena dokumenta (akcijska plana) i to za razdoblje od 2022. do 2024. godine, zatim za razdoblje od 2025. do 2027. te za razdoblje od 2028. do 2030. kao posljednji provedbeni dokument u ovom strateškom razdoblju.

Strategija određuje osnovno usmjerenje te postavlja pet posebnih ciljeva antikorupcijske intervencije u desetogodišnjem razdoblju. Osim toga, pod svakim posebnim ciljem određene su mjere za postizanje postavljenih ciljeva, koje su temelj izradi akcijskih planova.

Na sjednici održanoj 28. srpnja 2022. godine, Vlada Republike Hrvatske donijela je Odluku o donošenju *Akcijskog plana za razdoblje od 2022. do 2024. godine uz Strategiju sprječavanja korupcije za razdoblje od 2021. do 2030. godine* („Narodne novine“, broj 88/22.).

Dok Strategija određuje općenite ciljeve strateški određenih područja, Akcijski planovi sastavljeni su od konkretnih aktivnosti za neutralizaciju korupcijskih rizika po prethodno strateški određenim prioritetima pojedinih sektora, nadležnih tijela za provedbu predviđenih aktivnosti, jasno naznačenih rokova, potrebnih financijskih sredstava te pokazatelja provedbe aktivnosti unutar svake mjere.

Prvi Akcijski plan sadržava 206 aktivnosti u području lokalne i područne (regionalne) samouprave, poslovnog sektora, javnih financija, pravosuđa, zdravstva, sporta, policije, poljoprivrede, civilnog sektora. Od ukupnog broja, 42 aktivnosti imale su predviđen rok provedbe tijekom 2022. godine.

Kao i kod izrade Strategije, u izradi navedenog provedbenog dokumenta sudjelovao je velik broj dioniika - od državnih tijela, predstavnika jedinica lokalne i područne (regionalne) samouprave do udruga civilnog društva, te je izrađen na temelju prijedloga aktivnosti s ciljem upravljanja korupcijskim rizicima i daljnjeg jačanja preventivnih antikoruptivnih mehanizama, koje su predlagali sami nositelji njihove provedbe u okvirima svojih nadležnosti s ciljem osiguravanja dosljednosti izrade dokumenta te učinkovitosti, odgovornosti i sljedivosti u procesima provedbe.

Ukupna procijenjena vrijednost planiranih aktivnosti je 10.199.912,67 EUR (76.851.242,01 kn). Provedba aktivnosti i mjera Strategije pratit će se u okviru postojećeg sustava nadzora provedbe artikuliranog kroz rad Ministarstva pravosuđa i uprave, Savjeta za sprječavanje korupcije na razini izvršne vlasti te Nacionalnog vijeća za praćenje provedbe Strategije suzbijanja korupcije na parlamentarnoj razini.

Sukladno točki II. Odluke o donošenju Akcijskog plana za razdoblje od 2022. do 2024. godine uz Strategiju sprječavanja korupcije za razdoblje od 2021. do 2030. godine, Savjet za sprječavanje korupcije zadužen je da Vladi Republike Hrvatske jednom godišnje, putem Ministarstva pravosuđa i uprave, podnosi Izvješće o provedbi, uz prijedlog eventualnih izmjena i dopuna Akcijskog plana.

Savjet za sprječavanje korupcije je radno tijelo Vlade Republike Hrvatske osnovano Odlukom Vlade Republike Hrvatske („Narodne novine“, broj 31/17.), a njegovi zadaci odnose se prvenstveno na redoviti nadzor provedbe antikorupcijskih aktivnosti iz akcijskih planova uz Strategiju sprječavanja korupcije, kao i razvijanje metodologija za unaprjeđenja u njihovoj izradi i provedbi, s ciljem osiguravanja učinkovitosti nacionalnih strateških i provedbenih dokumenata vezanih uz suzbijanje korupcije.

S ciljem izrade *Izvješća o provedbi aktivnosti za 2022. godinu Akcijskog plana za razdoblje od 2022. do 2024. godine*, Ministarstvo pravosuđa i uprave zatražilo je očitovanje o poduzetim koracima od nositelja provedbe aktivnosti s predviđenim rokom provedbe tijekom 2022. godine.

Na temelju zaprimljenih očitovanja tijela javne vlasti koja sudjeluju u provedbi, izrađeno je Izvješće koje je strukturirano sukladno posebnim ciljevima antikorupcijske intervencije i mjerama Strategije sprječavanja korupcije za razdoblje od 2021. do 2030. godine za postizanje postavljenih ciljeva, te aktivnostima prvog Akcijskog plana uz Strategiju.

Statistike radi, iznosimo grafički pregled stanja provedbe aktivnosti predmetnog dokumenta za 2022. godinu:

|  |  |
| --- | --- |
| **Akcijski plan za 2022. godinu** | **Ukupno** |
| **planirane aktivnosti** | 42 |
| **provedeno** | 29 |
| **djelomično provedeno** | 8 |
| **nije provedeno** | 5 |

# 4.1. POSEBNI CILJ – JAČANJE INSTITUCIONALNOG I NORMATIVNOG OKVIRA ZA BORBU PROTIV KORUPCIJE

|  |  |  |  |
| --- | --- | --- | --- |
| Pokazatelj ishoda  | Početna vrijednost  | Ciljna vrijednost  | Ostvarena vrijednost, godina podatka  |
| Učestalost pojave korupcije prema Indeksu globalne konkurentnosti – KOD: II.02.4.02, Upravno područje: 14. Javna uprava, upravljanje, vladavina prava | 54. mjesto(2019) | 40. mjesto(2030.) | - [[1]](#footnote-1) |
| Broj bezuvjetnih mišljenja o usklađenosti poslovanja subjekata na državnoj i lokalnoj razini (Izvješće o radu državnog ureda za reviziju) – KOD: OI.02.14.46, Upravno područje: 14. Javna uprava, upravljanje, vladavina prava | 83(2020.) | 120(2030.) | 107(2021.) |

**Opis napretka u provedbi posebnog cilja 1.:**

U odnosu na definirane pokazatelje učinaka primjećuju se određena pozitivna kretanja. U tom smislu potrebno je navesti kako je sukladno Indeksu percepcije korupcije Transparency Internationala (CPI) za 2022. godinu Republika Hrvatska popravila svoju poziciju za šest mjesta i sada je 57. od 180 država. Ovogodišnji hrvatski indeks je 50, što je tri boda više nego prošle godine.[[2]](#footnote-2)

Prema istom Indeksu za 2019. i 2020. godinu, Republika Hrvatska imala je 47 od 100 bodova te se nalazila na 63. mjestu u svijetu. Godine 2018. Republika Hrvatska je bila rangirana na 60. mjestu u svijetu s indeksom 48, 2017. na 57. mjestu s indeksom 49. Godine 2016. Republika Hrvatska bila je rangirana na 55. mjestu s indeksom percepcije korupcije 49, dok je 2015. bila na 50. mjestu s indeksom 51 te je prvi put te godine bila svrstana među nekorumpirane države.

Nadalje, prema istraživanju Eurobarometra o korupciji provedenom u 2022. godini (*Special Eurobarometer 523*) relevantni podaci za Republiku Hrvatsku pokazuju da ukupno 94% građana smatra kako je korupcija u Hrvatskoj raširena.[[3]](#footnote-3)

Podsjetimo, prema istraživanju Eurobarometra o korupciji iz 2020. godine, u Republici Hrvatskoj ukupno 97 % građana smatra kako je korupcija u zemlji raširena (prosjek u EU-u: 71%).[[4]](#footnote-4)

Što se tiče pokazatelja Kontrole korupcije Republika Hrvatska je u 2022. ostvarila rezultat 59,1%. U 2019. godini rezultat je bio 60,1%.[[5]](#footnote-5)

Vezano uz pokazatelj koji se odnosi na Indeks globalne konkurentnosti (GCI), kojeg objavljuje Svjetski gospodarski forum (WEF), treba naglasiti kako nisu objavljena odgovarajuća izvješća za 2021. i 2022. godinu, što može utjecati na praćenje ovog pokazatelja učinka.

Potrebno je istaknuti kako je jedan od pokazatelja učinka rezultat istraživanja Ministarstva pravosuđa i uprave o percepciji korupcije građana temeljen na istraživanju koje se provodilo na mrežnoj stranici Ministarstva pravosuđa i uprave usporedno s postupkom izrade Strategije, navedeno u poglavlju 2. Percepcija korupcije Strategije (mjerenja korupcije i istraživanje percepcije u procesu izrade strategije). Planirano je da se, s ciljem praćenja rezultata, takvo istraživanje provede pri kraju razdoblja provedbe svakog od navedenih planiranih akcijskih planova, dakle krajem 2024., 2027. te 2030. godine.

## Unaprjeđenje koordinacije tijela koja sudjeluju u borbi protiv korupcije

### Mjera 4.1.1. Jačanje administrativnih i financijskih kapaciteta te suradnje tijela javne vlasti zaduženih za borbu protiv korupcije

|  |  |
| --- | --- |
| **Aktivnost 3.**  | Ubrzavanje rješavanja drugostupanjskih postupaka iz područja prostornog uređenja, graditeljstva i komunalnog gospodarstva |
| **Nositelj** | Ministarstvo prostornoga uređenja, graditeljstva i državne imovine |
| **Sunositelj** | / |
| **Rok za provedbu** | IV. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - 20 % povećan broj riješenih drugostupanjskih predmeta u odnosu na 2021. godinu |
| **Status provedbe** | **Provedeno** |
| **Detalji provedbe** | Tijekom 2022. godine povećan je broj riješenih drugostupanjskih predmeta za cca 30% , a posebno predmeta iz područja graditeljstva i prostornoga uređenja.S tim u vezi napominje se da su u cilju jačanja kapaciteta nadležnih ustrojstvenih jedinica MPGI-a dva službenika trajno raspoređena na radna mjesta unutar Sektora za planiranje ublažavanja posljedica elementarnih nepogoda. Također, napominje se da se tijekom 2023. godine planira zapošljavanje novih službenika, a sukladno Uredbi o unutarnjem ustrojstvu MPGI-a. |

|  |  |
| --- | --- |
| **Aktivnost 4.**  | Intenziviranje nadzora zakonitosti rada i postupanja JLP(R)S u kontekstu izdavanja dozvola za gradnju i uporabu građevina na terenu i kroz sustav eDozvole |
| **Nositelj** | Ministarstvo prostornoga uređenja, graditeljstva i državne imovine |
| **Sunositelj** | / |
| **Rok za provedbu** | IV. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - 20 % povećan broj nadzora u odnosu na 2021. godinu |
| **Status provedbe** | **Provedeno** |
| **Detalji provedbe** | Tijekom 2022. godine na terenu je provedeno 7 nadzora zakonitosti rada i postupanja tijela JLP (R)S, te se kontinuirano provodi nadzor zakonitosti rada i postupanja tijela JLS(R)P kroz sustav eDozvole i povodom zaprimljenih zahtjeva. Navedenih 7 nadzora zakonitosti rada i postupanja tijela JLP (R)S na terenu znači 20% povećanje broja nadzora u odnosu na 2021. godinuodnosno aktivnost je provedena u vidu 20 % povećanja. Napominje se da je tijekom 2021. godine proveden manji broj nadzora na terenu poradi situacije uzrokovane COVID-19 te poradi manjka broja službenika (dio službenika bio je raspoređen na poslove obnove od potresa). |

## Mediji

### Mjera 4.1.3. Unaprjeđenje transparentnosti vlasničkih struktura medija

|  |  |
| --- | --- |
| **Aktivnost 15.**  | Objava javno dostupnih podataka iz Registra stvarnih vlasnika u otvorenom formatu besplatnom za preuzimanje i ponovnu uporabu |
| **Nositelj** | Ministarstvo financija |
| **Sunositelj** | / |
| **Rok za provedbu** | III. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Objavljeni otvoreni podaci iz Registra stvarnih vlasnika u formatu za preuzimanje i ponovnu uporabu |
| **Status provedbe** | **Provedeno** |
| **Detalji provedbe** | Od dana 30. rujna 2022. godine javni podatci iz Registra stvarnih vlasnika dostupni za besplatno preuzimanje u strojno čitljivom formatu korištenjem sustava e-Građani kako je naprijed navedeno i to putem e-usluge Uvid u Registar stvarnih vlasnika. |

## Lokalna i područna (regionalna) samouprava

### 4.1.8. Unaprjeđenje transparentnosti podataka o jedinicama lokalne i područne (regionalne) samouprave

|  |  |
| --- | --- |
| **Aktivnost 21.**  | Donošenje pravilnika o prikupljanju, sistematiziranju i objavi podataka te vođenju evidencije općih podataka općina, gradova i županija |
| **Nositelj** | Ministarstvo pravosuđa i uprave |
| **Sunositelj** | / |
| **Rok za provedbu** | IV. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Donesen Pravilnik |
| **Status provedbe** | **Nije provedeno** |
| **Detalji provedbe** | Donošenje Pravilnika o prikupljanju, sistematiziranju i objavi podataka te vođenju evidencije općih podataka općina, gradova i županija usko je vezano uz provedbu ESF projekta „Optimizacija sustava lokalne i područne (regionalne) samouprave“. Kroz projekt je, među ostalim, uspostavljen Jedinstveni IT sustav za prikupljanje i pohranu podataka te izračun indikatora za procjenu kapaciteta JLP(R)S. Uspostavom IT sustava, koji je u produkciju pušten 15. prosinca 2022. godine, definirani su podaci jedinica lokalne i područne (regionalne) samouprave koji će se kroz sustav prikupljati.Izrada navedenog Pravilnika je u tijeku. |

## Upravljanje trgovačkim društvima

### 4.1.10. Unaprjeđenje unificiranog sustava planiranja i izvještavanja i unaprjeđenje pravnog okvira izbora kandidata za članove nadzornih odbora i uprava trgovačkih društava i pravnih osoba od posebnog ineresa za Republiku Hrvatsku

|  |  |
| --- | --- |
| **Aktivnost 26.**  | Donošenje Uredbe Vlade Republike Hrvatske o uvjetima za izbor i imenovanje članova nadzornih odbora i uprava pravnih osoba od posebnog interesa za Republiku Hrvatsku i načinu njihovih izbora |
| **Nositelj** | Ministarstvo prostornoga uređenja, graditeljstva i državne imovine |
| **Sunositelj** | / |
| **Rok za provedbu** | IV. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Donesena Uredba |
| **Status provedbe** | **Djelomično provedeno** |
| **Detalji provedbe** | Izrađen je nacrt Uredbe te se očekuje njegovo upučivanje u postupak savjetovanja sa zainteresiranom javnošću.Zakonom o izmjenama Zakona o ustrojstvu i djelokrugu tijela državne uprave (NN 21/23), poslovi koji se tiču pravnih osoba od posebnog interesa za RH prebačeni su s Ministarstva prostornoga uređenja, graditeljstva i državne imovine (MPGI) na Ministarstarstvo financija (MFIN). U odnosu na Akcijski plan za razdoblje od 2022. do 2024. godine to znači da nositelj aktivnosti više nije MPGI, već je to Ministarstvo financija. |

|  |  |
| --- | --- |
| **Aktivnost 27.**  | Implementacija business inteligence (BI) sustava praćenja poslovanja pravnih osoba od posebnog interesa za Republiku Hrvatsku |
| **Nositelj** | Ministarstvo prostornoga uređenja, graditeljstva i državne imovine |
| **Sunositelj** | / |
| **Rok za provedbu** | IV. kvartal 2022. |
| **Potrebna sredstva** | 1.750.000,00 kn (A915013 Sredstva osigurana u NPOO-u za 2022.) |
| **Pokazatelji rezultata aktivnosti** | - Implementiran business inteligence sustav |
| **Status provedbe** | **Provedeno**  |
| **Detalji provedbe** | Business Inteligence (BI) sustav pokrenut je 20. prosinca 2022. godine. Time je razvijen novi sustav koji objedinjava sve planove poslovanja o izvještaje o poslovanju koji se dostavljaju MPGI-u sukladno Uputi za izradu i dostavu planova i izvještaja o poslovanju trgovačkih društava i pravnih osoba koji čine državnu imovinu. Edukacije za korisnike iz ministarstva i za pravne osobe održane su 8. i 21. prosinca 2022. godine.Zakonom o izmjenama Zakona o ustrojstvu i djelokrugu tijela državne uprave (NN 21/23), poslovi koji se tiču pravnih osoba od posebnog interesa za RH prebačeni su s Ministarstva prostornoga uređenja, graditeljstva i državne imovine (MPGI) na Ministarstarstvo financija (MFIN). U odnosu na Akcijski plan za razdoblje od 2022. do 2024. godine to znači da nositelj aktivnosti više nije MPGI, već je to Ministarstvo financija. |

## Nadzor nad političkim aktivnostima

### 4.1.14. Jačanje kapaciteta Državnog izbornog povjerenstva

|  |  |
| --- | --- |
| **Aktivnost 34.**  | Zapošljavanje dva državna službenika na radna mjesta višeg stručnog savjetnika – savjetnika Povjerenstva |
| **Nositelj** | Državno izborno povjerenstvo |
| **Sunositelj** | / |
| **Rok za provedbu** | III. kvartal 2022. |
| **Potrebna sredstva** | 450.000,00 kn |
| **Pokazatelji rezultata aktivnosti** | - Zaposlena 2 državna službenika |
| **Status provedbe** | **Provedeno** |
| **Detalji provedbe** | U I. kvartalu 2022. raspisan je javni natječaj za zapošljavanje 2 državna službenika na radna mjesta višeg stručnog savjetnika – savjetnika Povjerenstva te je, po provedenom javnom natječaju, u II. kvartalu 2022. zaposlen jedan državni službenik.DIP je sukladno Odluci o zabrani novog zapošljavanja državnih službenika i namještenika u tijelima državne uprave te uredima i drugim stručnim službama Vlade RH, od MPU zatražilo i 5. rujna 2022. zaprimilo suglasnost za zapošljavanje jednog radnog mjesta višeg stručnog savjetnika-savjetnika Povjerenstva. U IV. kvartalu 2022. raspisan je i proveden javni natječaj za navedeno radno mjesto te donijeto rješenje o prijmu u državnu službu. |

### 4.1.15. Edukacija subjekata nad kojima se provodi nadzor financiranja političkih aktivnosti izborne promidžbe i referenduma

|  |  |
| --- | --- |
| **Aktivnost 36.** | Razvijanje webinara za edukaciju subjekata nad kojima DIP provodi nadzor financiranja političkih aktivnosti objavljenih na mrežnim stranicama |
| **Nositelj** | Državno izborno povjerenstvo |
| **Sunositelj** | / |
| **Rok za provedbu** | IV. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Razvijen webinar - Webinar objavljen na mrežnim stranicama DIP-a |
| **Status provedbe** | **Provedeno** |
| **Detalji provedbe** | U suradnji s CARNET-om, DIP je tijekom IV. kvartala 2022. razvilo webinare namijenjene subjektima nad kojima se provodi nadzor financiranja političkih aktivnosti – političkim strankama, nezavisnim zastupnicima i nezavisnim članovima predstavničkih tijela jedinica lokalne i područne (regionalne) samouprave.[Službene stranice Državnog izbornog povjerenstva Republike Hrvatske - Edukacije (izbori.hr)](https://www.izbori.hr/site/?id=2085&pregled=1&datum=Tue%20Dec%2020%202022%2012:57:59%20GMT+0100%20(Central%20European%20Standard%20Time)) |

## Pravosuđe

### 4.1.16. Jačanje kapaciteta vezano za komunikaciju pravosudnih dužnosnika i službenika s javnošću

|  |  |
| --- | --- |
| **Aktivnost 41.** | Provođenje edukacija na temu „Načini komunikacije s medijima i društvene mreže“ za suce, državne odvjetnike, čelnike pravosudnih tijela i glasnogovornike pravosudnih tijela |
| **Nositelj** | Pravosudna akademija  |
| **Sunositelj** | / |
| **Rok za provedbu** | IV. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Provedeno 6 poludnevnih radionica |
| **Status provedbe** | **Provedeno** |
| **Detalji provedbe** | PA je provela 4 jednodnevne i 1 dvodnevnu radionicu na predmetnu temu za suce, državne odvjetnike, čelnike pravosudnih tijela, savjetnike u pravosudnim tijelima i glasnogovornike. Ukupno su sudjelovala 62 polaznika. |

### 4.1.17. Unaprjeđenje kapaciteta i normativnog okvira rada Državnog sudbenog vijeća i Državnoodvjetničkog vijeća

|  |  |
| --- | --- |
| **Aktivnost 42.**  | Donošenje Zakona o izmjenama i dopunama Zakona o Državnom sudbenom vijeću (ujednačavanje kriterija za kandidiranje članova Vijeća iz reda sudaca svih sudova, administrativno rasterećenje Vijeća izostavljanjem određenih poslova iz djelokruga Vijeća koji nisu nužni za obavljanje njegovih temeljnih zadaća (obveza vođenja očevidnika sudaca i tehničke potpore radu Povjerenstva za izbor članova Vijeća),obveza objave plana popunjavanja slobodnih sudačkih mjesta i njegovih izmjena na mrežnim stranicama MPU i Vijeća, propisivanje obveze utvrđenja ispunjenja sudačke obveze te provođenja razgovora pred Vijećem u postupku trajnog premještaja sudaca radi osiguranja veće transparentnosti, osnaživanje uloge Vijeća u provedbi postupaka imenovanja sudaca proširenjem prava diskrecijskog odlučivanja, dopuna kataloga stegovnih djela sudaca stegovnim djelom nedavanja suglasnosti za provođenje sigurnosne provjere, povećanje dužnosti ispunjenja Okvirnih mjerila za rad sudaca s 80 na 10% kod stegovnog djela neurednog obnašanja dužnosti, propisivanje neurednim obnašanjem dužnosti nastup zastare zbog nepoduzimanja postupovnih radnji bez opravdanog razloga, izmjena postupovnih odredaba o provedbi stegovnih postupaka protiv sudaca radi veće učinkovitosti te otklon prerestriktivno propisanih uvjeta imenovanja predsjednika sudova) |
| **Nositelj** | Ministarstvo pravosuđa i uprave |
| **Sunositelj** | / |
| **Rok za provedbu** | III. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Izrađen Nacrt Zakona- Konačni prijedlog zakona usvojen od strane Vlade Republike Hrvatske,- Zakon donesen, - Zakon stupio na snagu |
| **Status provedbe** | **Provedeno** |
| **Detalji provedbe** | Zakon o izmjenama i dopunama Zakona o Državnom sudbenom vijeću donesen je 1. srpnja 2022. te stupio na snagu dana 19. srpnja 2022. |

|  |  |
| --- | --- |
| **Aktivnost 43.** | Donošenje Zakona o izmjenama i dopunama Zakona o Državnoodvjetničkom vijeću (umanjenje od obveza u obavljanju državnoodvjetničke dužnosti za zamjenike državnih odvjetnika koji su članovi Vijeća što će izravno utjecati na veću učinkovitost u radu Vijeća, obveza objave plana popunjavanja slobodnih mjesta zamjenika državnih odvjetnika i njegovih izmjena na mrežnim stranicama MPU i Vijeća, propisivanje obveze vrednovanja ocjene obnašanja državnoodvjetničke dužnosti i obveze provođenja razgovora pred Vijećem u postupku trajnog premještaja zamjenika državnih odvjetnika radi veće transparentnosti ovih postupaka, osnaživanje uloge Vijeća u provedbi postupaka imenovanja zamjenika državnih odvjetnika proširenjem prava diskrecijskog odlučivanja, uvođenje elementa pisane provjere znanja u postupku imenovanja zamjenika Glavnog državnog odvjetnika RH za kandidate koji ne obnašaju pravosudnu dužnost, izmjena postupovnih odredaba o provedbi stegovnih postupaka protiv zamjenika državnih odvjetnika radi veće učinkovitosti, propisivanje nedavanja suglasnosti za provođenje sigurnosne provjere kao osnove za razrješenje zamjenika državnog odvjetnika te otklon prerestriktivno propisanih uvjeta imenovanja državnih odvjetnika) |
| **Nositelj** | Ministarstvo pravosuđa i uprave |
| **Sunositelj** | / |
| **Rok za provedbu** | III. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Izrađen Nacrt Zakona- Konačni prijedlog zakona usvojen od strane Vlade Republike Hrvatske,- Zakon donesen, - Zakon stupio na snagu |
| **Status provedbe** | **Provedeno** |
| **Detalji provedbe** | Zakon o izmjenama i dopunama Zakona o Državnoodvjetničkom vijeću donesen je 1. srpnja 2022. godine te stupio na snagu dana 19. srpnja 2022. |

### 4.1.20. Unaprjeđenje normativnog okvira za procesuiranje kaznenih djela korupcije u svrhu ubrzanja postupka

|  |  |
| --- | --- |
| **Aktivnost 46.**  | Uključivanje u cjeloživotno obrazovanje sudaca - radionice o odmjeravanju i obrazlaganju kaznenopravnih sankcija |
| **Nositelj** | Pravosudna akademija |
| **Sunositelj** | / |
| **Rok za provedbu** | IV. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Provedeno šest jednodnevnih radionica s ukupno 60 polaznika |
| **Status provedbe** | **Provedeno** |
| **Detalji provedbe** | Pravosudna akademija je na predmetnu temu održala šest jednodnevnih radionica za prvostupanjske kaznene županijske i općinske suce i savjetnike. Ukupno je sudjelovalo 76 polaznika. |

### 4.1.21. Digitalizacija postupaka pravosudne suradnje s državama članicama Europske unije

|  |  |
| --- | --- |
| **Aktivnost 47.**  | Provedba projekta „Elektronička razmjena e-dokaza korištenjem tehničkih komponenti e-Codexa“ (omogućavanje interoperabilnosti između platforme i nacionalnih sustava upravljanja predmetima, elektroničkih sustava datoteka država članica i sustava upravljanja korisnicima i identitetima.-implementacija i povezivanje pozadinskih aplikacija u cilju razmjene obrazaca i drugih elektroničkih dokaza vezanih uz pokretanje postupka temeljem izdavanja europskog istražnog naloga preko zajedničke EU platforme o razmjeni e-dokaza (EDES) |
| **Nositelj** | Ministarstvo pravosuđa i uprave |
| **Sunositelj** | / |
| **Rok za provedbu** | IV. kvartal 2022. |
| **Potrebna sredstva** | Nisu potrebna dodatna sredstva (sredstva osigurana u sklopu projekta (Instrument za povezivanje Europe-Connecting Europe Facility – CEF) |
| **Pokazatelji rezultata aktivnosti** | - Proveden projekt- Povezane pozadinske aplikacije |
| **Status provedbe** | **Provedeno** |
| **Detalji provedbe** | U okviru EXEC projekta izvršena je nadogradnja IT sustava u svrhu povezivanja s zajedničkom EU referencijalnom platformom (e-EDES). Provedene su obuke pravosudnih dužnosnika za korištenje e-EDES-a. Projekt je završen, te je 14.12.2022. održana završna konferencija konzorcija u Ljubljani.U okviru CCDB projekta, nacionalna baza podataka (HRCCDB) je uspostavljena, testirana i spremna za produkciju.  |

## Zaštita prijavitelja nepravilnosti

### 4.1.22. Daljnje unaprjeđenje normativnog okvira u području zaštite prijavitelja nepravilnosti

|  |  |
| --- | --- |
| **Aktivnost 49.**  | Donošenje Pravilnika o načinu imenovanja povjerljive osobe i postupku unutarnjeg prijavljivanja u Ministarstvu pravosuđa i uprave |
| **Nositelj** | Ministarstvo pravosuđa i uprave |
| **Sunositelj** | / |
| **Rok za provedbu** | III. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Donesen Pravilnik- Pravilnik objavljen na mrežnoj stranici MPU |
| **Status provedbe** | **Provedeno** |
| **Detalji provedbe** | Pravilnik donesen u lipnju 2022. godine i dostupan je na poveznici: <https://narodne-novine.nn.hr/clanci/sluzbeni/2022_06_68_1009.html> |

|  |  |
| --- | --- |
| **Aktivnost 50.**  | Izrada Smjernica za poslodavce u svrhu učinkovite primjene Zakona o zaštiti prijavitelja nepravilnosti |
| **Nositelj** | Ministarstvo pravosuđa i uprave |
| **Sunositelj** | Hrvatska udruga poslodavaca |
| **Rok za provedbu** | III. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Izrađene Smjernice objavljene na službenoj web stranici Ministarstva pravosuđa i uprave- Smjernice distribuirane poslodavcima |
| **Status provedbe** | **Provedeno**  |
| **Detalji provedbe** | MPU je izradilo Podsjetnik za poslodavce za primjenu Zakona o zaštiti prijavitelja nepravilnosti koji je dostupan na poveznici: [https://mpu.gov.hr/UserDocsImages/dokumenti/Podsjetnik%20za%20primjenu%20za%20poslodavce,%20Zakon%20o%20za%C5%A1titi%20prijavitelja%20nepravilnosti.pdf](https://mpu.gov.hr/UserDocsImages/dokumenti/Podsjetnik%20za%20primjenu%20za%20poslodavce%2C%20Zakon%20o%20za%C5%A1titi%20prijavitelja%20nepravilnosti.pdf) |

### 4.1.23. Edukacije pravosudnih dužnosnika, povjerljivih osoba i zaposlenika u kontekstu zaštite prijavitelja nepravilnosti

|  |  |
| --- | --- |
| **Aktivnost 55.**  | Održavanje konferencije i okruglog stola na temu predstavljanja novog Zakona o zaštiti prijavitelja nepravilnosti |
| **Nositelj** | Hrvatska gospodarska komora |
| **Sunositelj** | Ministarstvo pravosuđa i uprave |
| **Rok za provedbu** | III. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Održana 1 konferencija i 1 okrugli stol |
| **Status provedbe** | **Djelomično provedeno** |
| **Detalji provedbe** | Dana 6. svibnja 2022. u prostorima HGK, u organizaciji ICC-ja Hrvatska, održana je konferencija pod nazivom „Novi zakon o zaštiti prijavitelja nepravilnosti – Koje izmjene donosi i kako izgraditi sustav unutarnjeg prijavljivanja nepravilnosti“.Održavanje Okruglog stola na predmetnu temu odgođeno je za 2023. godinu, a na istom će biti riječi o iskustvima u praksi koje je Zakon donio te izazovima s kojima se subjekti susreću u njegovoj provedbi. |

## Policija i upravni poslovi u nadležnosti Ministarstva unutarnjih poslova

### 4.1.35. Unaprjeđenja antikorupcijskih mehanizama u radu policije

|  |  |
| --- | --- |
|  **Aktivnost 74.**  | Uvođenje isključivo bezgotovinske naplate novčanih kazni na mjestu počinjenja prekršaja |
| **Nositelj** | Ministarstvo unutarnjih poslova |
| **Sunositelj** | Središnji državni ured za razvoj digitalnog društva |
| **Rok za provedbu** | IV. kvartal 2022. |
| **Potrebna sredstva** | 700.000,00 kn |
| **Pokazatelji rezultata aktivnosti** | - Uspostavljen digitalni način naplate novčanih kazni na mjestu počinjenja prekršaja- Nabava 600 komada POS uređaja sa tehničkom podrškom i administrativnim troškovima |
| **Status provedbe** | **Provedeno** |
| **Detalji provedbe** | MUP je posredstvom Središnjeg državnog ureda za razvoj digitalnog društva te Financijske agencije nabavio 600 POS uređaja koji su dostavljeni na područje svih policijskih uprava i koriste se u radu, pa je sa 01.07.2022. u potpunosti prekinuta naplata novčanih kazni u gotovini te je uspostavljen model bezgotovinske naplate novčanih kazni |

# 4.2. POSEBNI CILJ – JAČANJE TRANSPARENTNOSTI I OTVORENOSTI RADA TIJELA JAVNE VLASTI

|  |  |  |  |
| --- | --- | --- | --- |
| Pokazatelj ishoda  | Početna vrijednost  | Ciljna vrijednost  | Ostvarena vrijednost, godina podatka  |
| Postotak proaktivno objavljenih informacija tijela javne vlasti – KOD: OI.02.14.47, Upravno područje: 14. Javna uprava, upravljanje, vladavina prava | 2020.: 50 % | 2030.: 70 % | 2021.:51% |
| Udio tijela koja se koriste sustavom e-savjetovanja na lokalnoj i područnoj (regionalnoj) razini – KOD: OI.02.14.48, Upravno područje: 14. Javna uprava, upravljanje, vladavina prava | 2020.: 0 % | 2030.: 90 % | 2022.: 0% |
| Udio poništenih rješenja tijela javne vlasti prema zahtjevima za pristup informacijama – KOD: OI.02.14.49, Upravno područje: 14. Javna uprava, upravljanje, vladavina prava | 2019.: 61 % | 2030.: 40 % | 2021.:57% |
| Transparentnost proračuna prema Indeksu globalne konkurentnosti – KOD: II.02.4.02, Upravno područje: 14. Javna uprava, upravljanje, vladavina prava  | 2019.:34. mjesto | 2030.: 27. mjesto | - [[6]](#footnote-6) |

**Opis napretka u provedbi posebnog cilja 2.:**

Što se tiče pokazatelja ishoda u odnosu na posebni cilj 2. „Jačanje transparentnosti i otvorenosti rada tijela javne vlasti“ nije bilo većih pomaka u odnosu na početne vrijednosti. Prema istraživanju Eurobarometra provedenom u 2022. godini, relevantni podaci za Republiku Hrvatsku pokazuju negativan trend pa tako svega 33% građana ima povjerenja u javne institucije.

Vezano uz pokazatelj ishoda koji se odnosi na Transparentnost proračuna prema Indeksu globalne konkurentnosti, kojeg objavljuje Svjetski gospodarski forum (WEF), treba naglasiti kako nisu objavljena odgovarajuća izvješća za 2021. i 2022. godinu, što može utjecati na praćenje ovog pokazatelja učinka.

U odnosu na definirane prioritete posebnog cilja 2., u 2022. godini provodile su se prvenstveno mjere jačanja kapaciteta u primjeni Zakona o pravu na pristup informacijama (administrativnih, financijskih, pravni okvir), uspostavljanja mreže službenika za informiranje s ciljem razmjene iskustava i prakse te daljnjeg jačanja proaktivne objave podataka od javnog interesa u otvorenom formatu za ponovnu uporabu.

U područjima obrazovanja i sporta provodile su se aktivnosti vezane za unaprjeđenje i razvoj Informacijskog sustava u sportu te usklađivanje i povezivanje javnih registara u sportu, zatim aktivnosti vezane za jačanje transparentnosti rada i financijskog poslovanja institucija i tijela u sustavu visokog obrazovanja i znanosti te uspostavljanje digitalnih sustava evidencija u visokom obrazovanju.

U području poljoprivrede provodile su se mjere vezane za osiguravanje učinkovitog i transparentnog raspolaganja poljoprivrednim zemljištem u vlasništvu Republike Hrvatske te transparentnosti procesa zakupa šumskog zemljišta i jačanje transparentnosti postupaka dodjele i nadzora namjenskog trošenja državnih potpora u poljoprivredi.

## Pravo na pristup informacijama i savjetovanje s javnošću

### 4.2.3. Uspostavljanje mreže službenika za informiranje s ciljem razmjene iskustava i prakse

|  |  |
| --- | --- |
| **Aktivnost 82.**  | Uspostavljanje, održavanje, ažuriranje i korištenje on line Mreže za informiranje i odnose s javnošću |
| **Nositelj** | Hrvatska zajednica županija |
| **Sunositelj** | Jedinice lokalne i područne (regionalne) samouprave  |
| **Rok za provedbu** | IV. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Uspostavljena Mreža s javnošću u svih 20 županija |
| **Status provedbe** | **Provedeno** |
| **Detalji provedbe** | Projekt se provodi kroz cijelu godinu putem online grupa i ostalih komunikacijskih alata. Unutaron on line Mreže nalaze se zastupljene sve županije i Grad Zagreb. On line Mreža je potaknula i međuresorno povezivanje s grupama stručnjaka zaduženih za financije i proračun i stručnjaka za zaštitu osobnih podataka vezano uz obaveze transparentnosti. |

### 4.2.5. Jačanje kapaciteta u primjeni Zakona o pravu na pristup informacijama (administrativnih, financijskih, pravni okvir)

|  |  |
| --- | --- |
| **Aktivnost 89.**  | Zapošljavanje djelatnika/ce u Uredu Povjerenika za informiranje |
| **Nositelj** | Povjerenik za informiranje |
| **Sunositelj** | / |
| **Rok za provedbu** | IV. kvartal 2022. |
| **Potrebna sredstva** | 150.000,00 kn |
| **Pokazatelji rezultata aktivnosti** | - Zaposlen/a 1 novi djelatnik/ca |
| **Status provedbe** | **Nije provedeno** |
| **Detalji provedbe** | Zbog nepotvrđivanja Poslovnika Povjerenika za informiranje, Povjerenik nije bio u mogućnosti zaposliti dodatnog djelatnika/cu u 2022. godini, stoga ova aktivnost nije ispunjena. |

### 4**.2.6. Daljnje jačanje proaktivne objave podataka od javnog interesa u otvorenom formatu za ponovnu uporabu**

|  |  |
| --- | --- |
| **Aktivnost 97.**  | Edukacija 450 službenika za objavu otvorenih podataka |
| **Nositelj** | Središnji državni ured za razvoj digitalnog društva |
| **Sunositelj** | / |
| **Rok za provedbu** | III. kvartal 2022. |
| **Potrebna sredstva** | 586.000,00 kn (A912007 Osigurano kroz EU projekt „Prilagodba informacijskih sustava Tijela Javnog Sektora Portalu otvorenih podataka (open data)“) |
| **Pokazatelji rezultata aktivnosti** | - Provedena edukacija 450 službenika |
| **Status provedbe** | **Nije provedeno** |
| **Detalji provedbe** | Proveden je postupak nabave za provedbu edukacija, no nije pristigla niti jedna ponuda. Odluka o poništenju postupka objavljena je 09.12.2022. te se postupak ponavlja. Slijedom navedenog, provedba aktivnosti očekuje se do kraja III. kvartala 2023. |

## Poljoprivreda

### 4.2.12. Osiguravanje učinkovitog i transparentnog raspolaganja poljoprivrednim zemljištem u vlasništvu Republike Hrvatske

|  |  |
| --- | --- |
| **Aktivnost 116.**  | Izrada aplikacije za provedbu natječaja za zakup i prodaju državnog poljoprivrednog zemljišta (eZakup) |
| **Nositelj** | Ministarstvo poljoprivrede |
| **Sunositelj** | / |
| **Rok za provedbu** | IV. kvartal 2022. |
| **Potrebna sredstva** | 1.036.888,00 kn |
| **Pokazatelji rezultata aktivnosti** | - Izrađena aplikacija |
| **Status provedbe** | **Djelomično provedeno** |
| **Detalji provedbe** | Proveden je postupak javne nabave za usluge izrade programskog rješenja za provedbu natječaja za zakup i prodaju državnog poljoprivrednog zemljišta – eZakup te je u tijeku postupak sklapanja ugovora o suradnji na izradi predmetnog programskog rješenja. |

### 4.2.13. Osiguravanje transparentnosti procesa zakupa šumskog zemljišta i jačanje transparentnosti postupaka dodjele i nadzora namjenskog trošenja državnih potpora u poljoprivredi

|  |  |
| --- | --- |
| **Aktivnost 117.** | Definiranje unaprijed poznatih procedura podnošenja i odabira projekata te pravila provedbe za postupak dodjele potpora male vrijednosti za poticanje razvoja prerade drva i proizvodnje namještaja |
| **Nositelj** | Ministarstvo poljoprivrede |
| **Sunositelj** | / |
| **Rok za provedbu** | III. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Definirane formalne procedure- Osnovana Stručna radna skupina |
| **Status provedbe** | **Provedeno** |
| **Detalji provedbe** | Donesen je Program dodjele potpora male vrijednosti za poticanje razvoja poduzetnicima koji obavljaju djelatnosti prerade drva i proizvodnje namještaja na području Republike Hrvatske za 2022. godinu. Osnovana je Stručna radna skupina za provedbu Programa dodjele potpora male vrijednosti za poticanje razvoja poduzetnicima koji obavljaju djelatnosti prerade drva i proizvodnje namještaja na području Republike Hrvatske za 2022. godinu. Proveden je Javni natječaj za dodjelu potpora male vrijednosti za poticanje razvoja poduzetnicima koji obavljaju djelatnosti prerade drva i proizvodnje namještaja na području RH za 2022., vrijedan ukupno 30 milijuna kuna (ukupno zaprimljene 182 prijave, o čega 63 zadovoljile uvjete Natječaja (odnosno dodijeljeno je 28.921.331,15 kuna za sufinanciranje 63 ulaganja). Također, započeta je provedba kontrola namjenskog korištenja dodijeljenih bespovratnih sredstava kod korisnika koji su realizirali ulaganje.  |

## Sport

### 4.2.19. Unaprjeđenje i razvoj Informacijskog sustava u sportu te usklađivanje i povezivanje javnih registara u sportu

|  |  |
| --- | --- |
| **Aktivnost 129.** | Integracija detektiranih registara na Državnu sabirnicu (GSB) za potrebe funkcioniranja Informacijskog sustava u sportu |
| **Nositelj** | Središnji državni ured za razvoj digitalnog društva |
| **Sunositelj** | Nadležna tijela za pojedine registre |
| **Rok za provedbu** | IV. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Integrirani registri na Državnu sabirnicu |
| **Status provedbe** | **Nije provedeno** |
| **Detalji provedbe** | Web servisi/integracije s GSB-a nisu iskorišteni za jačanje tehničkih kapaciteta u okviru funkcioniranja Informacijskog sustava u sportu |

## Obrazovanje i znanost

### 4.2.20. Jačanje transparentnosti rada i financijskog poslovanja institucija i tijela u sustavu visokog obrazovanja i znanosti

|  |  |
| --- | --- |
| **Aktivnost 132.**  | Izrada programskih ugovora kojima se detaljnije uvjetuje potrošnja javnih sredstava |
| **Nositelj** | Ministarstvo znanosti i obrazovanja |
| **Sunositelj** | / |
| **Rok za provedbu** | IV. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Izrađeni programski ugovori |
| **Status provedbe** | **Djelomično provedeno** |
| **Detalji provedbe** | Člankom 99. st. 8. novog Zakona o visokom obrazovanju i znanstvenoj djelatnosti („Narodne novine“, broj 119/22) koji je stupio na snagu u listopadu 2022. predviđeno je donošenje Uredbe Vlade RH o programskim ugovorima kojom se uređuje sadržaj programskog ugovora, način izračuna proračunskih komponenti, postupak pregovaranja i rokovi sklapanja, postupak utvrđivanja ciljeva i pokazatelja kao i postupak praćenja i vrednovanja provedbe programskih ugovora. Uredba je u proceduri i njezino usvajanje planirano je za III. kvartal 2023. Nakon donošenja Uredbe pokreću se pregovori za sklapanje programskih ugovora. Shodno tome, provedba aktivnosti očekuje se do kraja III. kvartala 2023. |

### 4.2.21. Uspostavljanje digitalnih sustava evidencija u visokom obrazovanju

|  |  |
| --- | --- |
| **Aktivnost 133.** | Donošenje Pravilnika o evidencijama u visokom obrazovanju  |
| **Nositelj** | Ministarstvo znanosti i obrazovanja |
| **Sunositelj** | / |
| **Rok za provedbu** | III. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Donesen Pravilnik |
| **Status provedbe** | **Provedeno** |
| **Detalji provedbe** | Osnovana je radna skupina u kojoj su predstavnici MZO-a, AZVO-a, Srca i CARNET-a, s ciljem provođenja analize postojećih evidencija te izrade prijedloga potrebnih evidencija u visokom obrazovanju, a što predstavlja osnovu za donošenje novog Pravilnika o evidencijama u visokom obrazovanju. Pravilnik o sadržaju i korištenju informacijskih sustava u visokom obrazovanju je donesen i objavljen u Narodnim novinama broj 36/2023. Pravilnik propisuje vrste podataka, format i način unosa podataka, zaštitu osobnih podataka i osiguravanje vjerodostojnosti podataka te ostala pitanja važna za prikupljanje i analizu podataka o visokom obrazovanju na nacionalnoj razini. Dostupan na poveznici:<https://narodne-novine.nn.hr/clanci/sluzbeni/2023_03_36_614.html> |

# 4.3. POSEBNI CILJ - JAČANJE SUSTAVA INTEGRITETA I UPRAVLJANJE SUKOBOM INTERESA

|  |  |  |  |
| --- | --- | --- | --- |
| Pokazatelj ishoda  | Početna vrijednost  | Ciljna vrijednost  | Ostvarena vrijednost, godina podatka  |
| Ocjena normativnog okvira na području upravljanja sukobom interesa prema Indeksu globalne konkurentnosti – KOD: II.02.4.02, Upravno područje: 14. Javna uprava, upravljanje, vladavina prava | 2019.: 68. mjesto | 2030.: 53. mjesto | - [[7]](#footnote-7) |

**Opis napretka u provedbi posebnog cilja 3.:**

U kontekstu posebnog cilja 3. „Jačanje sustava integriteta i upravljanje sukobom interesa“, u 2022. godini ostvarena su određena unaprjeđenja vezano uz mjere jačanja etičkih standarda nositelja vlasti na lokalnoj, područnoj i središnjoj razini te jačanja integriteta policijskih službenika. U ovom kontekstu potrebno je naglasiti donošenje Kodeksa ponašanja državnih dužnosnika u tijelima izvršne vlasti u 2022.[[8]](#footnote-8) kojim se utvrđuju načela ponašanja na temelju kojih državni dužnosnici u tijelima izvršne vlasti postupaju tijekom obnašanja dužnosti, razrađuju pojedina pitanja integriteta dužnosnika te se uređuje izbor, sastav i djelokrug rada Vijeća za provedbu Kodeksa ponašanja državnih dužnosnika u tijelima izvršne vlasti. U siječnju 2023. Vlada Republike Hrvatske imenovala je članove Vijeća za provedbu Kodeksa.[[9]](#footnote-9)

Također, Hrvatski sabor na sjednici 29. studenoga 2022. donio Kodeks o etičkom djelovanju zastupnika u Hrvatskom saboru[[10]](#footnote-10) kojim se uređuju temeljne vrijednosti i pravila o etičkom djelovanju zastupnika u Hrvatskom saboru. Kodeks sadrži i odredbe o sprječavanju sukoba interesa privatnog i javnog interesa zastupnika i njihovom odnosu s građanima i medijima. Provedbu Kodeksa prati Odbor za Ustav, Poslovnik i politički sustav Hrvatskog sabora.

Nadalje, provedene su i mjere vezano za ograničenje imuniteta članovima Vlade s obzirom na kaznena djela korupcije te osigurana daljnja edukacija zaposlenika Carinske i Porezne uprave o štetnosti i opasnosti korupcije.

Također, poduzimane su aktivnosti i u smislu jačanja razine razumijevanja svih kategorija i razina dužnosnika obuhvaćenih odredbama Zakona o sukobu interesa, jačanje mehanizama upravljanja sukobom interesa u pružanju zdravstvenih usluga te jačanja integriteta pravosudnih dužnosnika.

Vezano uz pokazatelj ishoda koji se odnosi na Ocjenu normativnog okvira na području upravljanja sukobom interesa prema Indeksu globalne konkurentnosti, kojeg objavljuje Svjetski gospodarski forum (WEF), treba naglasiti kako nisu objavljena odgovarajuća izvješća za 2021. i 2022. godinu, što može utjecati na praćenje ovog pokazatelja učinka.

## Pravni okvir sustava integriteta službenika središnje i lokalne razine

### 4.3.2. Jačanje etičkih standarda nositelja vlasti na lokalnoj, područnoj i središnjoj razini

|  |  |
| --- | --- |
| **Aktivnost 139.**  | Donošenje Smjernica za izradu etičkog kodeksa na razini JLP(R)S (članovi predstavničkih tijela) |
| **Nositelj** | Ministarstvo pravosuđa i uprave |
| **Sunositelj** | / |
| **Rok za provedbu** | III. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Donesene Smjernice**-** Smjernice objavljene na stranici MPU |
| **Status provedbe** | **Provedeno** |
| **Detalji provedbe** | MPU je izradilo Smjernice za izradu Kodeksa ponašanja članova predstavničkih tijela JLP(R)S.Smjernice su dostupne na poveznici: <https://mpu.gov.hr/istaknute-teme/borba-protiv-korupcije/dokumenti-21699/21699> |

## Carinska i Porezna uprava Ministarstva financija, Ministarstvo unutarnjih poslova

### 4.3.8. Daljnja edukacija zaposlenika Carinske i Porezne uprave o štetnosti i opasnosti korupcije

|  |  |
| --- | --- |
| **Aktivnost 148.** | Provedba edukacija za službenike Porezne uprave vezano za sprječavanje pranja novca |
| **Nositelj** | Ministarstvo financija – Porezna uprava  |
| **Sunositelj** | Ured za sprječavanje pranja novca |
| **Rok za provedbu** | IV. kvartal 2022. |
| **Potrebna sredstva** | 30.000,00 kn  |
| **Pokazatelji rezultata aktivnosti** | - Ukupno educirano 150 službenika |
| **Status provedbe** | **Djelomično provedeno** |
| **Detalji provedbe** | Do kraja IV. kvartala 2022. godine provedeni su i okončani dogovori predstavnika Ureda za sprječavanje pranja novca i predstavnika Porezne uprave te je dogovoreno održavanje edukacija u službenim prostorijama Državne škole za javnu upravu koje iz objektivnih razloga nije bilo moguće iz realizirati u zadanom roku te se slijedom navedenog provedba aktivnosti očekuje do kraja IV. kvartala 2023. |

|  |  |
| --- | --- |
| **Aktivnost 149.**  | Provedba edukacija službenika Carinske uprave kroz in house radionice o štetnosti i opasnosti korupcije |
| **Nositelj** | Ministarstvo financija – Carinska uprava |
| **Sunositelj** | / |
| **Rok za provedbu** | IV. kvartal 2022. |
| **Potrebna sredstva** | 20.000,00 kn |
| **Pokazatelji rezultata aktivnosti** | Ukupno educirano 100 službenika |
| **Status provedbe** | **Provedeno** |
| **Detalji provedbe** | Provedena je edukacija na navedenu temu za 143 rukovodeća službenika, te 568 službenika raspoređenih na rad na graničnim prijelazima. |

## Sukob interesa

### 4.3.12. Jačanje razine razumijevanja svih kategorija i razina dužnosnika obuhvaćenih odredbama Zakona o sukobu interesa

|  |  |
| --- | --- |
| **Aktivnost 155.** | Izdavanje publikacije o osnovnim obvezama, zabranama i ograničenjima sukladno novom Zakonu o sprječavanju sukoba interesa |
| **Nositelj** | Povjerenstvo za odlučivanje o sukobu interesa |
| **Sunositelj** | / |
| **Rok za provedbu** | IV. kvartal 2022. |
| **Potrebna sredstva** | 10.000,00 kn |
| **Pokazatelji rezultata aktivnosti** | - Izdana i javno (putem mrežnih stranica Povjerenstva) objavljena publikacija |
| **Status provedbe** | **Djelomično provedeno** |
| **Detalji provedbe** | Izrađen je tekst Publikacije te će ista biti izdana početkom 2023. godine. |

## Zdravstvo

### 4.3.14. Jačanje mehanizama upravljanja sukobom interesa u pružanju zdravstvenih usluga

|  |  |
| --- | --- |
| **Aktivnost 160.**  | Donošenje Zakona o izmjenama i dopunama Zakona o zdravstvenoj zaštiti (stvaranje preduvjeta za bolju, precizniju i transparentniju reguliranost istovremenog rada zdravstvenih radnika u javnom i privatnom sektoru)  |
| **Nositelj** | Ministarstvo zdravstva |
| **Sunositelj** | / |
| **Rok za provedbu** | IV. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Izrađen Nacrt prijedloga zakona- Usvojen Konačni prijedlog zakona od strane Vlade Republike Hrvatske- Donesen Zakon- Zakon stupio na snagu |
| **Status provedbe** | **Djelomično provedeno**  |
| **Detalji provedbe** | Prijedlog Zakona oizmjenama i dopunama Zakona o zdravstvenoj zaštiti je prošao I. čitanje u Hrvatskom saboru. |

## Izborni sustav

### 4.3.16. Ograničenje imuniteta članovima Vlade s obzirom na kaznena djela korupcije

|  |  |
| --- | --- |
| **Aktivnost 163.**  | Donošenje Zakona o izmjenama Zakona o Vladi Republike Hrvatske (ograničenje imuniteta članovima Vlade s obzirom na kaznena djela korupcije) |
| **Nositelj** | Ministarstvo pravosuđa i uprave |
| **Sunositelj** | / |
| **Rok za provedbu** | IV. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Izrađen Nacrt prijedloga zakona- Usvojen Konačni prijedlog zakona od strane Vlade Republike Hrvatske- Donesen Zakon- Zakon stupio na snagu |
| **Status provedbe** | **Provedeno** |
| **Detalji provedbe** | Zakon o izmjenama i dopunama Zakona o Vladi Republike Hrvatske, Narodne novine, broj 80/22, . donesen je 1. srpnja 2022. godine te je stupio na snagu 19. srpnja 2022. godine |

## Pravosuđe

### 4.3.17. Jačanje integriteta pravosudnih dužnosnika

|  |  |
| --- | --- |
| **Aktivnost 165.**  | Donošenje Zakona o izmjenama i dopunama Zakona o Državnom sudbenom vijeću (ujednačavanje kriterija za kandidiranje članova Vijeća iz reda sudaca svih sudova, administrativno rasterećenje Vijeća izostavljanjem određenih poslova iz djelokruga Vijeća koji nisu nužni za obavljanje njegovih temeljnih zadaća (obveza vođenja očevidnika sudaca i tehničke potpore radu Povjerenstva za izbor članova Vijeća), obveza objave plana popunjavanja slobodnih sudačkih mjesta i njegovih izmjena na mrežnim stranicama MPU i Vijeća, propisivanje obveze utvrđenja ispunjenja sudačke obveze te provođenja razgovora pred Vijećem u postupku trajnog premještaja sudaca radi veće transparentnosti ovih postupaka, osnaživanje uloge Vijeća u provedbi postupaka imenovanja sudaca proširenjem prava diskrecijskog odlučivanja, dopuna kataloga stegovnih djela sudaca što izravno doprinosi jačanju njihovog integriteta i odgovornosti (sankcioniranje neispunjenja 100% propisanih Okvirnih mjerila za rad sudaca bez opravdanog razloga umjesto 80% prema važećem rješenju, sankcioniranje nastupa zastare zbog neopravdanog nepoduzimanja postupovnih radnji, nepristajanje na provedbu sigurnosnih provjera), izmjena postupovnih odredaba o provedbi stegovnih postupaka protiv sudaca radi veće učinkovitosti te otklon prerestriktivno propisanih uvjeta imenovanja predsjednika sudova) |
| **Nositelj** | Ministarstvo pravosuđa i uprave |
| **Sunositelj** | / |
| **Rok za provedbu** | III. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Izrađen Nacrt prijedloga zakona- Usvojen Konačni prijedlog zakona od strane VRH- Donesen Zakon- Zakon stupio na snagu |
| **Status provedbe** | **Provedeno**  |
| **Detalji provedbe** | Zakon o izmjenama i dopunama Zakona o Državnom sudbenom vijeću donesen je 1. srpnja 2022. te je stupio na snagu dana 19. srpnja 2022. |

|  |  |
| --- | --- |
| **Aktivnost 166.** | Donošenje Zakona o izmjenama i dopunama Zakona o Državnoodvjetničkom vijeću(umanjenje od obveza u obavljanju državnoodvjetničke dužnosti za zamjenike državnih odvjetnika koji su članovi Vijeća što će izravno utjecati na veću učinkovitost u radu Vijeća, obveza objave plana popunjavanja slobodnih mjesta zamjenika državnih odvjetnika i njegovih izmjena na mrežnim stranicama MPU i Vijeća, propisivanje obveze vrednovanja ocjene obnašanja državnoodvjetničke dužnosti i obveze provođenja razgovora pred Vijećem u postupku trajnog premještaja zamjenika državnih odvjetnika radi povećanja transparentnosti, osnaživanje uloge Vijeća u provedbi postupaka imenovanja zamjenika državnih odvjetnika proširenjem prava diskrecijskog odlučivanja, uvođenje elementa pisane provjere znanja u postupku imenovanja zamjenika Glavnog državnog odvjetnika Republike Hrvatske za kandidate koji ne obnašaju pravosudnu dužnost, izmjena postupovnih odredaba o provedbi stegovnih postupaka protiv zamjenika državnih odvjetnika radi veće učinkovitosti, propisivanje nedavanja suglasnosti za provođenje sigurnosne provjere kao osnove za razrješenje zamjenika državnog odvjetnika te otklon prerestriktivno propisanih uvjeta imenovanja državnih odvjetnika) |
| **Nositelj** | Ministarstvo pravosuđa i uprave |
| **Sunositelj** | / |
| **Rok za provedbu** | III. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Izrađen Nacrt prijedloga zakona- Usvojen Konačni prijedlog zakona od strane Vlade Republike Hrvatske- Donesen Zakon- Zakon stupio na snagu |
| **Status provedbe** | **Provedeno**  |
| **Detalji provedbe** | Zakon o izmjenama i dopunama Zakona o Državnoodvjetničkom vijeću donesen je 1. srpnja 2022. godine te je stupio na snagu dana 19. srpnja 2022., čime je aktivnost provedena.  |

|  |  |
| --- | --- |
| **Aktivnost 167.**  | Uspostava okvira za povjerljivo etičko savjetovanje među sucima |
| **Nositelj** | Vrhovni sud Republike Hrvatske |
| **Sunositelj** | / |
| **Rok za provedbu** | III. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Uspostavljen okvir za povjerljivo etičko savjetovanje- Izabrani/imenovani povjerenici za etiku |
| **Status provedbe** | **Provedeno**  |
| **Detalji provedbe** | Savjetovdavno vijeće europskih sudaca (CCJE) je u svom Mišljenju broj 21 o sprječavanju korupcije među sucima istaknulo važnost obuke o sudačkoj etici i potrebu za individualnim savjetovanjem o stici kada se suci suoče s konkretnim moralnim dilemama. Budući da bi takvo savjetovanje trebali provoditi suci, Vrhovni sud RH je dopisom od 6. listopada 2022. godine pozvao sudove da imenuju povjerljive savjetnike iz reda sudaca. Svi sudovi, i redovni i specijalizirani, imenovali su povjerljive savjetnike iz reda sudaca radi provedbe navedene aktivnosti, osim sudova koji imaju  manje od deset sudaca a to su: Trgovački sud u Bjelovaru, Trgovački sud u Pazinu, Trgovački sud u Varaždinu, Trgovački sud u Zadru, Upravni sud u Osijeku i Upravni sud u Rijeci, koji će se u slučaju dvojbi obratiti sucima povjerljivim savjetnicima na županijskim sudovima njihova područja |

## Policija

### 4.3.18. Jačanje integriteta policijskih službenika

|  |  |
| --- | --- |
| **Aktivnost 168.**  | Izmjena Etičkog kodeksa policije |
| **Nositelj** | Ministarstvo unutarnjih poslova |
| **Sunositelj** | / |
| **Rok za provedbu** | IV. kvartal 2022. |
| **Potrebna sredstva** | Nisu potrebna dodatna sredstva  |
| **Pokazatelji rezultata aktivnosti** | - Izmijenjen Etički kodeks |
| **Status provedbe** | **Nije provedeno** |
| **Detalji provedbe** | Aktivnost se zbog donošenja i usklađivanja zakona, uredbi i pravilnika vezano za pristupanje šengenskom prostoru nije uspjela provesti u IV. kvartalu 2022. godine, u tijeku je priprema izmjena i dopuna Etičkog kodeksa i završno usuglašavanje oko njegovih odredbi, te se obzirom na cjelokupnu proceduru provedba aktivnosti očekuje do kraja III. kvartala 2023. |

# 4.4. POSEBNI CILJ - JAČANJE ANTIKORUPCIJSKIH POTENCIJALA U SUSTAVU JAVNE NABAVE

|  |  |  |  |
| --- | --- | --- | --- |
| Pokazatelj ishoda  | Početna vrijednost  | Ciljna vrijednost  | Ostvarena vrijednost, godina podatka  |
| Udio dodijeljenih ugovora u postupcima s jednim ponuditeljem (sukladno Pregledu Single Market Scoreboard Europske komisije za područje javne nabave) – KOD: II.02.14.53, Upravno područje: 14. Javna uprava, upravljanje, vladavina prava | 2019.: 17 % | 2030.: ≤ 14 % | 2022.: 21 % |
| Udio vrijednosti nabave koja se oglašava na TED-u (Tenders Electronic Daily) u okviru nacionalnog bruto domaćeg proizvoda (sukladno Pregledu Single Market Scoreboard Europske komisije za područje javne nabave) KOD: II.02.14.52, Upravno područje: 14. Javna uprava, upravljanje, vladavina prava | 2019.: 5,4 % | 2030.: 7 % | 2022.:7,9 % |

**Opis napretka u provedbi posebnog cilja 4.:**

Što se tiče pokazatelja ishoda u odnosu na posebni cilj 4. „Jačanje antikorupcijskih potencijala u sustavu javne nabave“, sukladno pregledu *Single Market Scoreboard* Europske komisije za područje javne nabave, vidljivo je povećanje na 21%[[11]](#footnote-11) u 2022. godini u udjelu dodijeljenih ugovora s jednim ponuditeljem što je povećanje od 4% u odnosu na početnu vrijednost. Također, vidljivo je povećanje udjela vrijednosti nabave, koja se oglašava na TED-u u okviru nacionalnog bruto proizvoda, na 7,9% u 2022. godini nasuprot 5,4% u 2019. godini.

Vezano za definirana područja Strategije u okviru posebnog cilja 4., u 2022. godini provodile su se mjere unaprjeđenja sustava pravne zaštite na području javne nabave te mehanizama nadzora, transparentnosti i izbjegavanja sukoba interesa u sustavu javne nabave.

Osim toga, poduzimani su koraci u okviru mjera jačanja transparentnosti postupaka jednostavne nabave, jačanja kapaciteta postojećih mehanizama nadzora u vezi s javnom nabavom te unaprjeđenja upravljanja korupcijskim rizicima u javnoj nabavi u području zdravstva.

## Sustav javne nabave

### 4.4.3. Unaprjeđenje sustava pravne zaštite na području javne nabave

|  |  |
| --- | --- |
| **Aktivnost 173.**  | Izrada analize korupcijskih rizika u žalbenim postupcima u okviru Godišnjeg izvješća o radu DKOM-a |
| **Nositelj** | Državna komisija za kontrolu postupaka javne nabave |
| **Sunositelj** | / |
| **Rok za provedbu** | III. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Izrađeno Godišnje izvješće o radu DKOM-a i objavljeno do kraja III. kvartala tekuće godine na [www.dkom.hr](http://www.dkom.hr)- Izvješće prihvaćeno od strane Hrvatskog sabora |
| **Status provedbe** | **Provedeno**  |
| **Detalji provedbe** | Izrađeno Godišnje izvješe o radu Državne komisije, dostupano na poveznici: <https://www.dkom.hr/UserDocsImages/dokumenti/izvjescaORadu/Izvje%C5%A1%C4%87e%20o%20radu%20za%202021.pdf?vel=3975930>. Izvješće je prihvaćeno prihvaćeno na sjednici Hrvatskog sabora 29. studenog 2022. godine. |

|  |  |
| --- | --- |
| **Aktivnost 174.**  | Donošenje izmjena i dopuna Pravilnika o elektroničkoj žalbi u javnoj nabavi |
| **Nositelj** | Ministarstvo gospodarstva i održivog razvoja |
| **Sunositelj** | / |
| **Rok za provedbu** | IV. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Donesene izmjene i dopune Pravilnika o elektroničkoj žalbi u javnoj nabavi |
| **Status provedbe** | **Provedeno**  |
| **Detalji provedbe** | Pravilnik o izmjenama i dopunama Pravilnika o elektroničkoj žalbi u javnoj nabavi donesen je 21. prosinca 2022. godine te je stupio na snagu 25. veljače 2023. godine, a dostupan je na poveznici:<https://narodne-novine.nn.hr/clanci/sluzbeni/2023_02_19_325.html> |

### 4.4.4. Unaprjeđenje mehanizama nadzora, transparentnosti i izbjegavanja sukoba interesa u sustavu javne nabave

|  |  |
| --- | --- |
| **Aktivnost 175.** | Izrada Etičkog kodeksa za članove i državne službenike DKOM-a |
| **Nositelj** | Državna komisija za kontrolu postupaka javne nabave |
| **Sunositelj** | / |
| **Rok za provedbu** | III. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Donesen Etički kodeks |
| **Status provedbe** | **Provedeno** |
| **Detalji provedbe** | Etički kodeks donesen 24. svibnja 2022. i objavljen na mrežnim stranicama DKOM-a: <https://www.dkom.hr/eticki-kodeks-dkom-a/33188> |

|  |  |
| --- | --- |
| **Aktivnost 177.**  | Izrada smjernica za naručitelje i ponuditelje kojima se potiče sudjelovanje MSP-ova na tržištu javne nabave |
| **Nositelj** | Ministarstvo gospodarstva i održivog razvoja |
| **Sunositelj** | / |
| **Rok za provedbu** | III. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Izrađene Smjernice |
| **Status provedbe** | **Provedeno** |
| **Detalji provedbe** | Izrađene su Smjernice za poticanje sudjelovanja MSP-ova na tržištu javne nabave (mjera C2.9. R1 Nacionalnog plana oporavka i otpornosti) te objavljene na mrežnim stranicama Ministarstva gospodarstva i održivog razvoja na portalu javne nabave. Iste su dostupne na poveznici:<http://www.javnanabava.hr/userdocsimages/Smjernice%20MSP.pdf>S ciljem podizanja svijesti o Smjernicama djelatnici Sektora za politiku javne nabave održali su devet on-line radionica. Završna radionica održana je u suradnji s Hrvatskom gospodarskom komorom u prostorijama Vijećnice Hrvatske gospodarske komore. Na radionicama je ukupno sudjelovala 261 osoba.  |

### 4.4.5. Jačanje transparentnosti postupaka jednostavne nabave

|  |  |
| --- | --- |
| **Aktivnost 178.**  | Donošenje Smjernica za provedbu postupaka jednostavne nabave |
| **Nositelj** | Ministarstvo gospodarstva i održivog razvoja |
| **Sunositelj** | / |
| **Rok za provedbu** | III. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Donesene Smjernice |
| **Status provedbe** | **Provedeno** |
| **Detalji provedbe** | Izrađene su i objavljene Smjernice za provedbu postupaka jednostavne nabave te objavljene na mrežnim stranicama Ministarstva gospodarstva i održivog razvoja na portalu javne nabave. Iste su dostupne na poveznici: <http://www.javnanabava.hr/userdocsimages/Smjernice%20MSP.pdf> |

## Kadrovski kapaciteti MINGOR-a

### 4.4.6. Jačanje kapaciteta postojećih mehanizama nadzora u vezi s javnom nabavom

|  |  |
| --- | --- |
| **Aktivnost 179.**  | Analiza radnog opterećenja zaposlenika ključnih institucija u sustavu javne nabave  |
| **Nositelj** | Ministarstvo gospodarstva i održivog razvoja |
| **Sunositelj** | -Središnja agencija za financiranje i ugovaranje-Državna komisija za kontrolu postupaka javne nabave |
| **Rok za provedbu** | III. kvartal 2022. |
| **Potrebna sredstva** | 875.208,00 kn |
| **Pokazatelji rezultata aktivnosti** | - Izrađena Analiza radnog opterećenja- Objavljena na stranicama MINGOR-a |
| **Status provedbe** | **Provedeno** |
| **Detalji provedbe** | Analizu radnog opterećenja zaposlenika ključnih institucija u sustavu javne nabave (MINGOR, SAFU i DKOM) izradila je tvrtka Erste & Young Savjetovanje d.o.o. (mjera C2.9. I1 Nacionalnog plana oporavka i otpornosti).Analiza je dostupna na poveznici: <http://www.javnanabava.hr/userdocsimages///Izvje%C5%A1%C4%87e%20i%20prijedlog%20akcijskog%20plana_Analiza%20radnog%20optere%C4%87enja_MINGOR_DKOM_SAFU_zavr%C5%A1no_16112022.pdf> |

## Zdravstvo

### 4.4.9. Unaprjeđenje upravljanja korupcijskim rizicima u javnoj nabavi u području zdravstva

|  |  |
| --- | --- |
| **Aktivnost 182.**  | Donošenje Zakona o izmjenama i dopunama Zakona o zdravstvenoj zaštiti (propisivanje obveze svih zdravstvenih ustanova na sudjelovanje u objedinjenoj nabavi) |
| **Nositelj** | Ministarstvo zdravstva |
| **Sunositelj** | Zdravstvene ustanove/korisnici objedinjene nabave |
| **Rok za provedbu** | III. kvartal 2022. |
| **Potrebna sredstva** | Nisu potrebna dodatna sredstva |
| **Pokazatelji rezultata aktivnosti** | - Izrađen Nacrt prijedloga zakona- Usvojen Konačni prijedlog zakona od strane Vlade Republike Hrvatske- Donesen Zakon- Zakon stupio na snagu |
| **Status provedbe** | **Djelomično provedeno**  |
| **Detalji provedbe** | Prijedlog Zakona oizmjenama i dopunama Zakona o zdravstvenoj zaštiti je prošao I. čitanje u Hrvatskom saboru |

1. Izvješća za 2021. i 2022. nisu objavljena. [↑](#footnote-ref-1)
2. <https://www.transparency.org/en/countries/croatia> [↑](#footnote-ref-2)
3. <https://europa.eu/eurobarometer/surveys/detail/2658> [↑](#footnote-ref-3)
4. <https://europa.eu/eurobarometer/surveys/detail/2247> [↑](#footnote-ref-4)
5. <https://databank.worldbank.org/source/worldwide-governance-indicators#selectedDimension_WGI_Ctry> [↑](#footnote-ref-5)
6. Izvješća za 2021. i 2022. nisu objavljena [↑](#footnote-ref-6)
7. Nisu objavljeni podaci za 2021. i 2022. godinu. [↑](#footnote-ref-7)
8. „Narodne novine“, broj 54/22. [↑](#footnote-ref-8)
9. „Narodne novine“, broj 10/23. [↑](#footnote-ref-9)
10. „Narodne novine“, broj 140/22. [↑](#footnote-ref-10)
11. <https://single-market-scoreboard.ec.europa.eu/business-framework-conditions/public-procurement_en> [↑](#footnote-ref-11)